NaiveNeuron/SloPal huggingface dataset:
Kotleba, Marian, poslanec NR SR (2021-10-26):
Pán minister Sulík, vám asi v jednej časti vášho vystúpenia unikla pointa. Jedna vec totiž je, že za čo a akým spôsobom ste si kúpili ten ranč v Austrálii, ale druhá vec je, a to je podľa mňa väčší problém, že vy sa chystáte na dôchodok do Austrálie v čase, keď vaša vláda, vaša vláda zrušila dôchodkový strop a vďaka stúpajúcej inflácii budú dôchodky ľudí, pán minister, ktorí celý život poctivo pracovali, platili dane, odvody, jednoducho devalvované. Tiež ste povedali, že vďaka ekologickému, zelenému šialenstvu v Nemecku budú zatvorené všetky nemecké jadrové elektrárne, dôsledkom čoho pôjdu ceny elektrickej energie ešte znova opäť hore, a preto sa vás chcem spýtať, pán minister, že ako s týmto koreluje, aký zmysel má ohlasovaný nákup 500 elektrických vozidiel pre Slovenskú poštu. A posledná vec, pán minister, úlohou slovenských výrobcov elektrickej energie Slovenských elektrární je v prvom rade vyrábať energiu pre spotrebu na Slovensku. Pre spotrebu domácností, pre spotrebu firiem, pre jednoducho celú agregátnu spotrebu elektrickej energie v rámci Slovenskej republiky. A keď vy ako vláda to neviete zabezpečiť inak, tak začnite zoštátňovať. Pretože tieto vaše výhovorky o cenách na burze a o tom, kto komu kde predal aké kvóty, to jednoducho ľudí, ktorí nebudú vládať platiť vaše ceny za elektriku, nezaujíma.
Hort, Milan, podpredseda NR SR (2011-03-24):
Pán poslanec Jaslova Suja, nech sa páči.
Bugár, Béla, podpredseda NR SR (2011-11-29):
Ako posledný v rozprave vystúpi pán poslanec Matovič.
Antal, Peter, poslanec NR SR (2017-09-19):
Ďakujem pekne. Vážené kolegyne, kolegovia, dovoľte, aby som vás pozval na Dni vidieka, ktoré začínajú o 12. hod. na Západnej terase vo výstavnej miestnosti, kde budete mať možnosť pozrieť si prezentáciu našich regiónov. Takže srdečne vás vítam tam.
Suchánek, Alan, poslanec NR SR (2016-10-21):
Ďakujem za slovo. Ja tiež chcem povedať, že toto vystúpenie bolo ozaj k veci a zodpovedalo tomu, čo sa tu deje. A ja by som len skúsil Borisa poopraviť v tom jednom, čo povedal, že keby si poslanec Matovič vyložil nohy, tak sa mi zdá, že by nebolo adekvátne, že by tu niekto dokázal zobrať stoly. Skôr si myslím, že adekvátne tomu, čo sa robí, že by nám dali odrezať tie nohy. Ďakujem.
Laurenčík, Milan, podpredseda NR SR (2021-06-24):
S faktickou poznámkou vystúpi teraz pán poslanec Ján Ferenčák, nech sa páči.
Grendel, Gábor, podpredseda NR SR (2021-09-22):
S reakciou na faktické poznámky pán poslanec Marian Kotleba.
Vaľová, Jana, poslankyňa NR SR (2022-03-22):
Ja len chcem povedať, prosím vás, aby sme predložený návrh prečítali dnes, alebo teda prerokovali o 11.00 hod., odhlasovali, tak.
Glváč, Martin, podpredseda NR SR (2018-11-21):
Reakcia – poslanec Dostál.
Paška, Pavol, poslanec NR SR (2011-12-14):
Ja by som chcel požiadať o možnosť vystúpiť v zmysle zákona o rokovacom poriadku a informovať o výsledkoch rokovania klubu pred hlasovaním. Pán podpredseda Hort ukončil rokovanie vyhlásením prestávky do 14.00 hod. na rokovanie klubov. Ďakujem.
Kollár, Boris, predseda NR SR (2022-06-14):
Ďalej vystúpi, prosím pekne, pani poslankyňa, tie slová by som nechal do krčmy, ale nie do pléna Národnej rady. Teraz vystúpi pani poslankyňa Remišová. Pán poslanec Pročko, prosím, vo faktickej, nech sa páči. (Reakcia z pléna. Zaznel gong.) Prosím? Čo som povedal, Remišová? (Reakcie z pléna.) Prosím pekne, prestaňte sa hádať, lebo som tuná videl pani Remišovú (povedané so smiechom). A to už je fakt veľa. To už je prepracovanie. To už som prehnal. Takže ešte raz, sa ospravedlňujem, vystúpi v rozprave pani poslankyňa Kozelová.
Figeľ, Ján, podpredseda NR SR (2015-10-06):
Na vystúpenie pána poslanca Zajaca jedna faktická. Nech sa páči, Anton Martvoň.
B. Bugár, podpredseda NR SR: (2005-05-25):
(Hlasovanie.) Prítomných 134, proti 116, hlasovania sa zdržalo 18. Bod 100 zo spoločnej správy sme neschválili.
Liba, Peter, poslanec NR SR (2022-11-08):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2015-03-11):
Pán poslanec Lebocký.
Blanár, Juraj, podpredseda NR SR (2022-09-27):
Teraz o slovo požiadal pán navrhovateľ, minister hospodárstva, ktorému udeľujem slovo a po ňom, vážené pani poslankyne, páni poslanci, sa budete môcť prihlásiť ústne do rozpravy. Nech sa páči, pán minister.
Danko, Andrej, podpredseda NR SR (2024-06-11):
Ďakujem. Otváram rozpravu o tomtom bode programu. Pýtam sa, či sa niekto hlási z poslancov do rozpravy. Ak nie, vyhlasujem rozpravu za skončenú. Prerušujem rokovanie o tomtom bode programu. Teraz pristupujeme k druhému čítaniu o návrhu na vyslovenie súhlasu Národnej rady Slovenskej republiky s Dohodou o leteckej doprave medzi Európskou úniou a jej členskými štátmi na jednej strane a Katarským štátom na strane druhej. Návrh vlády je pod tlačou 290. Nech sa páči, pán minister dopravy, prosím, aby ste zaujali slovo, aby ste sa ujali miesta a odôvodnili návrh vlády. (Rokovanie o návrhu uznesenia k návrhu na vyslovenie súhlasu Národnej rady Slovenskej republiky s Dohodou o leteckej doprave medzi Európskou úniou a jej členskými štátmi na jednej strane a Katarským štátom na strane druhej , tlač 290.)
V. Veteška, podpredseda NR SR: (2007-05-17):
(Hlasovanie.) Prítomných 141, za 82, proti 59, zdržalo sa 0, nehlasovalo 0. Konštatujem, že Národná rada sa uzniesla, že prerokuje tento vládny návrh zákona v druhom čítaní.
Hrnčiar, Andrej, podpredseda NR SR (2016-04-20):
Reagovať na faktické poznámky bude pán poslanec Žarnay. Nech sa páči.
Hort, Milan, podpredseda NR SR (2012-02-03):
Hlasujeme, páni poslanci. (Hlasovanie.) Prítomných 142 poslancov, za hlasovalo 18, proti nebol nikto a zdržalo sa 122, nehlasovali 2. Zákon sme neschválili.
Borguľa, Martin, poslanec NR SR (2021-09-17):
Ďakujem veľmi pekne za slovo. Kolegovia, prekvapili ste ma teraz obaja, aj pán Urban, aj pán Kočiš, lebo mnohokrát veľmi vehementne presadzujete návrhy a mnohokrát dobré, ale mnohokrát aj z kategórie fantazmagórie a kritizujete vládnych predstaviteľov, že proste nerobia veci lepšie, ako robia. Teraz to je také zvláštne, lebo viete, ja sa držím v živote takého pravidla, že kto niečo nechce urobiť, hľadá dôvody, ale kto chce niečo urobiť, hľadá spôsoby. Vy ste povedali, že toto je dobrá vec, mať zdravotný personál v škole je určite dobrá pozitívna vec, ale zároveň hneď v bode B ste povedali ix dôvodov, že prečo to nespraviť. No, nehľadajme, prosím vás, dôvody. Poďme hľadať spôsoby, ako dobrú vec v prospech našich detí urobiť, ako nájsť ten zdravotnícky personál, ktorý, plne súhlasím s pánom kolegom Urbanom, jednoznačne chýba. Ale tá problematika je široká. Možno práve aj týmto zámerom odhalíme mnoho problémov, v ktorých v konečnom dôsledku nájdeme riešenie, ktoré bude fungovať širokospektrálnejšie, bude fungovať v nemocniciach, bude fungovať v školách a tak ďalej. Čiže, čiže možno sa budeme musieť vrátiť o krok späť a zlepšiť pracovné podmienky zdravotníkom a podporiť viacej školstvo, aby sme jednoducho pediatrov mali a zlepšiť ich platové podmienky, aby nám neodchádzali do zahraničia. A možno práve aj takouto cestou, síce trošku tak cez hlavu sa škrabeme, sa k takémuto niečomu dopracujeme. Na každý pád ale tento návrh je, je podľa mňa vynikajúci a plne ho podporujem, hovorím. A poďme hľadať spôsoby, ako to spraviť, páni, nie dôvody, ako to nespraviť.
K. Sárközy, poslankyňa: (2003-09-24):
Takže ja by som bola tiež veľmi rada, keby ste na moje svedomie vy neapelovali, pretože ja sedím v Národnej rade  piaty rok, nechýbala som ešte ani na jednom sedení výboru pre sociálne veci a bývanie, keď mám také otázky, ktoré potrebujem vyriešiť alebo pozmeňujúce návrhy, robím to vo výbore...
Lajčák, Miroslav, podpredseda vlády a minister zahraničných vecí a európskych záležitostí SR (2014-07-03):
Jednoznačne áno, pretože máme za sebou rovnakú historickú skúsenosť a rovnakú pozitívnu skúsenosť z našej transformácie, to znamená, nie je náhoda, že všetky 4 krajiny podporujú rozširovanie Európskej únie, sú silnými zástancami východnej politiky, Východného partnerstva Európskej únie, samozrejme, že sú podporovateľmi všetkých trendov, ktoré smerujú k reformám v našom, v našom susedstve aj vnútroeurópskom, aj širšie. Pochopiteľne, sú nuansy. Nuansy, ktoré vyplývajú z toho, že každý z nás má svoju historickú skúsenosť, a tie nuansy sa prejavujú osobitne vo vyhrotených situáciách, ako je momentálne situácia na Ukrajine alebo kríza medzi Ukrajinou a Ruskou federáciou, a tam sú tie nuansy viditeľné, ale to, čo je dôležité, je, že pri príprave našich spoločných stanovísk, vyhlásení alebo aj spoločných aktivít smerom k Ukrajine sme sa vždy dokázali dohodnúť. Čiže to, čo nás spája, a to, kde máme absolútne rovnaké inštinkty aj názory, je podstatne masívnejšie prítomné než tie rozdiely, ktoré nie sú zásadné, ale skôr sú to možno rétorické prostriedky, výrazové prostriedky, ktoré sa volia, a dôraz na tú alebo onú stránku tých prebiehajúcich javov. Ďakujem, skončil som.
P. Hrušovský, podpredseda NR SR: (2001-09-05):
návrh vlády na skrátené legislatívne konanie o vládnom návrhu zákona o zvýšení dôchodkov v roku 2001, o úprave dôchodkov priznaných v roku 2002 a o zmene a doplnení niektorých zákonov v oblasti sociálneho zabezpečenia . Návrh vlády ste dostali ako tlač 1150, súčasťou ktorého je aj návrh uznesenia Národnej rady. Prosím teraz, aby z poverenia vlády Slovenskej republiky návrh na skrátené konanie odôvodnil a uviedol pán minister práce, sociálnych vecí a rodiny Peter Magvaši. Pán minister, nech sa páči, máte slovo. P. Magvaši, minister práce, sociálnych vecí a rodiny SR: Vážený pán predsedajúci, vážené dámy, vážení páni, vláda Slovenskej republiky 20. augusta tohto roku svojím uznesením 757 schválila návrh na skrátené legislatívne konanie o vládnom návrhu zákona o zvýšení dôchodkov v roku 2001 a úprave dôchodkov priznaných v roku 2002, o zmene a doplnení niektorých zákonov v oblasti sociálneho zabezpečenia. Vláda Slovenskej republiky vychádzala pri tomto návrhu z toho, že podľa čl. 39 ods. 1 Ústavy Slovenskej republiky občania majú právo na primerané hmotné zabezpečenie v starobe a pri nespôsobilosti na prácu, ako aj pri strate živiteľa, pričom podľa tohto článku podrobnosti o tomto práve ustanovuje zákon a týmto je zákon č. 46/1991 Zb. o zvyšovaní dôchodkov v znení neskorších predpisov s tým, že ak by nedošlo k zvýšeniu dôchodkov, neboli by zabezpečené základné ľudské práva charakterizované Ústavou Slovenskej republiky, a teda podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky je všetko namieste preto, aby Národná rada Slovenskej republiky rokovala o tomto návrhu zákona v skrátenom legislatívnom konaní na zvýšenie dôchodkov v roku 2001 a úprave dôchodkov priznaných v roku 2002. Pri prerokovaní aj vo Výbore Národnej rady Slovenskej republiky pre sociálne veci a bývanie aj poslanci dospeli k tomuto istému názoru, a preto by som vás žiadal podporiť tento návrh na prerokovanie v skrátenom legislatívnom konaní. Ďakujem.
Ferenčák, Ján, poslanec NR SR (2020-07-24):
Ďakujem. Ja som ešte nehovoril a, pán podpredseda parlamentu Peter Pellegrini, povedal si presne to, čo je potrebné povedať, poukázať, nielen čo sa stalo, a to je plagiát, ale aj na problémy, ktoré trápia túto krajinu a všetkých občanov. V prvom rade tam sú viacero rovín. Z pohľadu pána premiéra je to tá morálna rovina, kde výroky, ktoré boli, a poviem možno konkrétnu otázku: „Ak by ste boli na mieste Andreja Danka, odstúpite?“ Tak odpoveď bola: „No ťažká otázka. Asi by som cítil krivdu, tak ako to vidí on, ale zrejme ja by som odstúpil.“ To je výrok verzus realita. Dnes sa stretávame s tým, že pán premiér hovorí, že neodstúpi. Druhá je jeho postoj ako premiéra krajiny, pretože premiér je vždy vzorom všetkým. Je vzorom nielen študentom, ale je vzorom všetkým občanom. A tu musíme povedať, že koľko študentov sa musí zadlžiť, aby si zaplatili štúdium, aby mohli získať titul, pretože bez toho nevedia získať dobré zamestnanie. Ako my vieme formovať budúcu generáciu, keď presne v tomto sme sa dostali, že samotný premiér prizná, že okopíroval diplomovú prácu a získal titul plagiátorstvom? A na druhej strane, akú motiváciu budú mať títo mladí ľudia ostať v tejto krajine, keď takýto postoj má človek, ktorý má byť vzorom nám všetkým? A po druhé ešte ďalšia reálna, hovorí sa, a pán premiér sám hovorí, ako nám je dobre, ako to všetko dobre funguje, budeme sa mať dobre, aby sme tomu uverili, ale poďme späť do reality, ja ju vidím dennodenne v teréne, vidím ju v mestách, obciach: klesá nám cestovný ruch o polovičku, 50 %, máme nižšie príjmy, čo sa týka obcí, miest, o 15 %, máme viac ľudí bez práce, tak sa nenahovárajme tuná a nechláchoľme, ako je... (Prerušenie vystúpenia časomerom. Potlesk.)
Bugár, Béla, podpredseda NR SR (2017-11-29):
Prezentujme sa a hlasujme. (Hlasovanie.) Prítomných 138, za 80, proti 36, zdržalo sa 21 poslancov, 1 nehlasoval. Konštatujem, že aj bod 50 sme schválili. Nech sa páči.
Zmajkovičová, Renáta, podpredsedníčka NR SR (2014-06-03):
S faktickými poznámkami traja poslanci. Uzatváram možnosť prihlásiť sa. Pán poslanec Lipšic.
Sulík, Richard, predseda NR SR (2011-02-02):
Ďakujem. S faktickými poznámkami sa prihlásili traja poslanci. Uzatváram možnosť prihlásiť sa s faktickou poznámkou. A slovo má pán poslanec Přidal.
Belousovová, Anna, poslankyňa NR SR (2010-07-08):
Sľubujem. (Potlesk.)
M. Dzurinda, poslanec: (2007-11-26):
Pán predseda parlamentu, nie parlament sa zodpovedá vláde, ale v každej slušnej demokratickej krajine sa vláda zodpovedá parlamentu. Vystúpenie predsedu vlády bolo o tom, akú máte dôveru vlády Slovenskej republiky, veď to je postavené na hlavu. To je postavené úplne na hlavu a je to dôkazom slabnúcej autority Národnej rady Slovenskej republiky, ktorej ste predsedom. Nie parlament sa zodpovedá vláde. Nie parlament sa uchádza o dôveru vlády, ale vláda sa zodpovedá parlamentu, vláda sa uchádza o dôveru Národnej rady Slovenskej republiky, preto vystúpenie predsedu vlády Slovenskej republiky bolo absolútne mimo. Opäť len populistické, opäť len symbolické, ale z podstaty politickej povahy veci bolo absolútne nenáležité, absolútne mimo a bolo dôkazom slabnúceho politického postavenia aj vašej osoby.
Grendel, Gábor, podpredseda NR SR (2020-04-29):
S reakciou na faktické poznámky pán poslanec Vážny.
Paška, Pavol, predseda NR SR (2014-02-13):
Pán Poliačik, pán poslanec Poliačik, do rozpravy. Nech sa páči.
K. Tóthová, poslankyňa NR SR: (2009-04-22):
Samozrejme, súhlasím s vami, že treba zintenzívniť čerpanie eurofondov, o tom nie je diskusia a to musí byť každému zrejmé. Pretože len tí, ktorí nevedia správne hospodáriť, nevyčerpajú to, čo sa ponúka. Ale chcem mať pripomienku k vášmu vystúpeniu aj Ivanča, keď ste viackrát zdôrazňovali, ako treba, citujem, „viac svetla do prideľovania eurofondov“. Pán poslanec, kde bolo toto vaše želanie, keď ešte za vašej vlády sme spolu s pánom poslancom Madejom predložili legislatívny návrh, ktorý mal niektoré prvky dnes predloženého legislatívneho návrhu a vašich želaní, a vy ste jednoznačne zmietli zo stola? Bola to novela zákona... (Prerušenie vystúpenia časomierou.)
Milanová, Natália, poslankyňa NR SR (2018-09-17):
Ja by som povedala, že tento návrh veľmi vítam aj preto, že je rodovo neutrálny, aj teda v prípade LGBTI, pretože aj z toho praktického hľadiska, čo sa týka toho dedenia partnerov, ktorí spolu žijú a nemajú to nejako zoficializované, aj čo sa týka toho nahliadania do zdravotnej dokumentácie, je to momentálny problém a treba ho riešiť. Takže ak je toto otváranie Pandorinej skrinky, také drobné, vítam ho. Netvrdím, že taktiež nemám veľký rešpekt pred samotnou tou obrovskou loby, ktorá je trošku taká monštruózna, a bojím sa toho, že sa jedného dňa dožijeme toho, že ráno sa budem cítiť ako dievča a poobede ako chlapec a bude mi to vlastne úplne jedno, lebo to bude normálne, takže to nie. Ale tento krok považujem za veľmi potrebný, takže aj zaň ďakujem zároveň.
Hrušovský, Pavol, podpredseda NR SR (2010-09-09):
Posledným prihláseným do rozpravy je pán poslanec Maďarič. Nech sa páči, pán poslanec.
Fecko, Martin, poslanec NR SR (2023-05-10):
Ďakujem pekne, pán predsedajúci. Vážená kolegyňa, vážení kolegovia, Národná rada Slovenskej republiky uznesením č. 2125 z 22. marca 2023 pridelila príslušný vládny návrh zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (tzv. katastrálny zákon) v znení neskorších predpisov a ktorým sa menia a dopĺňajú niektoré zákony, na prerokovanie týmto výborom: ústavnoprávnemu výboru, výboru pre pôdohospodárstvo a životné prostredie a výboru pre verejnú správu a regionálny rozvoj. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor Národnej rady Slovenskej republiky uznesením č. 738 z 27. apríla 2023 s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie o návrhu nerokoval, nakoľko podľa § 52 ods. 2 zákona Národnej rady č. 350/1996 Z. z. o rokovacom poriadku Národnej rady nebol uznášaniaschopný. Výbor pre verejnú správu a regionálny rozvoj uznesením č. 222 z 25. apríla 2023 s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť s pripomienkami. Spoločná správa výborov Národnej rady o prerokovaní predmetného návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 297 z 2. mája 2023. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrh podľa príslušných ustanovení zákona o rokovacom poriadku Národnej rady. Pán predsedajúci, skončil som, prosím, otvorte rozpravu, do ktorej sa hlásim ako prvý. Ďakujem.
V. Veteška, podpredseda NR SR: (2004-05-12):
J. Miklušičák, poslanec: Ďakujem. Dve poznámky. Najskôr k tomu, že tu hlasuje niekto podľa toho, ako mu prikážu. Na Slovensku platí také porekadlo, že podľa seba súdim teba. Tak, prosím vás pekne, vždy hovorte za seba, keď budete hovoriť o tom, ako kto hlasuje podľa čoho. A druhá poznámka, keby tu taký ako vy neboli svojho času zaviedli komunizmus, tak dnes hovoríme o tom, koľko sme za celý čas oveľa viac rozdali dôchodcom. A prosím vás pekne, naozaj zvážte veľmi dobre, čo hovoríte. Prečo nehovoríte o tom, že za tú istú dobu krajiny, ktoré predtým, ktoré vtedy, keď sa tu zaviedol komunizmus, boli na tom horšie ako my, dnes sú oveľa ďalej. Práve preto, že tam ten komunizmus nebol, pán kolega. Ďakujem.
Laurenčík, Milan, podpredseda NR SR (2022-05-05):
Pán poslanec Eduard Kočiš.
Laurenčík, Milan, podpredseda NR SR (2021-11-05):
S ďalšou faktickou poznámkou vystúpi pán poslanec Filip Kuffa, nech sa páči.
Beluský, Martin, poslanec NR SR (2018-10-22):
Ďakujem za slovo. Vážený pán predsedajúci, vážené panie poslankyne, páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov, tlač 1163. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
P. Hrušovský, podpredseda NR SR: (2002-05-30):
(Hlasovanie.) 120 prítomných, 21 za, 59 proti, 29 sa zdržalo, 11 nehlasovalo. Návrh sme neschválili. Ďalšie návrhy. A. Ivanko, poslanec: Pán predsedajúci, hlasovali sme o všetkých pozmeňujúcich a doplňujúcich návrhoch zo spoločnej správy. Pristúpime teraz k hlasovaniu o pozmeňujúcich a doplňujúcich návrhoch, ktoré vyplynuli z rozpravy. Ako prvý predložil pozmeňujúci a doplňujúci návrh pán poslanec Šebej.
Martinák, Ľuboš, poslanec NR SR (2013-11-29):
Ako posledný som v rozprave vystúpil ja a predložil som 1 pozmeňujúci návrh. Pán predseda, dajte hlasovať o mojom pozmeňujúcom návrhu.
Číž, Miroslav, podpredseda NR SR (2015-02-12):
Ďakujem. Pani poslankyňa Šípošová.
Danko, Andrej, podpredseda NR SR (2024-10-23):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Sedlákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
P. Paška, predseda NR SR: (2008-11-27):
Dámy a páni, dávam možnosť prihlásiť sa do rozpravy ústne. Využil každý možnosť prihlásiť sa? Takže končím možnosť prihlásiť sa. A ako ústne sa prihlásili pani poslankyňa Tkáčová, Jarjabek, Sabolová, Kukan, Szigeti, Petrák, Juhász, Halecký, Valocký, Biró, Janiš, Cabaj, Smolková, predtým ešte pani poslankyňa Rosová, Vášáryová a ešte mi ukážte, technici, a pán poslanec Galbavý ako posledný. Takže ako prvá do rozpravy... Pán poslanec Abrhan, nech a páči. Nech sa páči, zapnite pána poslanca Abrhana.
Madej, Róbert, poslanec NR SR (2015-12-09):
Ďakujem vám veľmi pekne. Pán poslanec Hlina, ja by som sa chcel veľmi aj pridať k tomu apelu na pána prezidenta v tom, že naozaj z vrátenia tohto zákona vzniká obava, že sa nebude z prezidentskej kancelárie hľadieť naozaj na záujmy ľudí. Ja hovorím, momentálne tento vrátený návrh tak do istej miery odpustíme, pretože je to jeden maličký dôvod. Ale takisto som ja hovoril a nadviažem na vás, pán poslanec, že prichádza veľmi dôležitá novela, ktorá má chrániť ľudí, a je v našom záujme pomôcť im čo najskôr a bojovať proti úžerníkom. Ja tiež sa pridávam k tomu apelu na pána prezidenta, aby sme nepodľahli tlaku úžerníkov a hocikoho, aj legitímnych záujmových organizácií združujúcich akékoľvek právnické osoby, ktoré môžu na rôznych trhoch poskytovania úverov fungovať. Ale aby sme nepodľahli takým tlakom, aby sme pomohli ľuďom, pretože sme veľmi, veľmi povinní dbať na záujmy ľudí, keď vieme, že Slovensko z hľadiska domácností je predlžené a je obrovské množstvo úverov a sme jedna z najzaúverovanejších krajín, pokiaľ ide o rodiny, v Európskej únii. A možno, aby sme pomohli ľuďom rýchlo, ako ste uviedli, mi napadla jedna myšlienka. Ak by súhlasili všetci kolegovia z opozície, mohli by sme o jedenástej hlasovať o tom, aby sme poslaneckú novelu OSP predradili ako návrh, ktorý by sa prerokovával hneď po hodine otázok. Ak by ste s tým, pán poslanec, súhlasili vy a vaši kolegovia v opozícii, možno o tom rokovať a hlasovať už dnes, aby sme pomohli ľuďom čo najskôr. Možno by bolo dobré vyjadriť sa aj k tomuto nápadu. Ďakujem.
Huba, Mikuláš, poslanec NR SR (2013-06-05):
Ďakujem pekne za slovo. Rád by som zareagoval len na jednu z mnohých zaujímavých myšlienok, ktoré tu odzneli, a to je konštatovanie, že problém nie sú len najväčšie korupčné ryby, tie vlajkové lode korupcie, aspoň čiastočne známe zo spisu Gorila, ale aj z takmer každodenných informácií o korupčných škandáloch, ktorými nás denne zaplavujú naše médiá. Iste, tieto „veľké ryby“ sú tragédiou a obrovskou celospoločenskou hanbou, ktorá vrhá tieň aj na nás všetkých bez ohľadu na to, či sme aktérmi korupcie, alebo bojovníkmi proti nej. Ešte väčšou tragédiou je pretrvávajúca notorická a denervujúca beztrestnosť hlavných aktérov týchto korupčných afér. Ale ani to nie je najväčšia tragédia. Nad všetkými spomínanými tragédiami stojí tragédia ľudí, ktorí na korupciu upozornili a doplatili na to. Ale úplne najväčšia tragédia, na ktorú veľmi správne upozornil aj pán poslanec Mičovský, je korupciu akceptujúca a tolerujúca celospoločenská klíma. Jasný signál, že túto klímu treba zmeniť, vysiela návrh tohto zákona i rozprava o ňom. Ale ešte jasnejší signál vyšleme tým, že tuto návrh prijmeme. Ďakujem.
Šipoš, Michal, poslanec NR SR (2024-02-21):
Ďakujem pekne, pani poslankyňa Remišová, za tvoje vystúpenie a povedala si viacej vecí, ktoré ma zaujali a na ktoré by som chcel reagovať. Určite je veľmi dôležité, ako sa poslanci v tomto pléne zachovajú pri hlasovaní v utorok, pretože pri tomto hlasovaní sa ukáže, ktorí poslanci chcú, aby bol ten zákon funkčný a lepší, aby preukazovanie príjmu a pôvodu majetku bolo pre voličov všetkých strán a ľudí na Slovensku jasné, aby sme všetci mohli vidieť, kto ako nadobudol majetky. A tí poslanci alebo tí politici, ktorí sú čestní, ktorí si zarobili poctivo, sa nemajú čoho báť. Takže pri tom hlasovaní sa ukáže, ktorí sú čestní a ktorí sa nemajú čoho báť, tí budú hlasovať za, lebo im to nijako nemôže uškodiť a nemajú sa čoho báť. No a potom tu budú poslanci, ktorí budú sa skrývať, ktorí budú sa vyhovárať na to, že oni nemôžu podporovať opozičné návrhy, že to teraz sa nedá a teraz nie je správny čas. To sme počuli od niektorých poslancov z HLAS-u, že teraz, prečo teraz to predkladáte? Teraz nie je čas. Takže toto veľmi krásne ukáže zrkadlo a nastaví zrkadlo všetkým poslancom v tomto pléne. A bude to aj taký odkaz pre voličov do prezidentských volieb, ktoré nás najbližšie čakajú, ako sa zachovajú prezidentskí kandidáti, ako sa zachová prezidentský kandidát Matovič, ako sa zachová prezidentský kandidát Danko a najmä ako sa zachová najväčší favorit týchto volieb, prezidentský kandidát Peter Pellegrini. Teším sa na to hlasovanie už teraz.
M. Číž, podpredseda NR SR: (2009-06-23):
Slovo má pán poslanec Mamojka, pripraví sa pani poslankyňa Tóthová.
Laššáková, Jana, podpredsedníčka NR SR (2015-11-27):
Ďakujem pekne. Zaujmite miesto určené pre spravodajcov. Otváram všeobecnú rozpravu. Nedostala som žiadnu písomnú prihlášku. Pýtam sa, kto sa hlási do rozpravy ústne. Nie je tomu tak. Vyhlasujem rozpravu za skončenú. Pán navrhovateľ, chcete k tomu dodať niečo? Nie. Pani podpredsedníčka? Nie. Prerušujem rokovanie o tomto bode programu. Teraz pristúpime k prvému čítaniu o návrhu poslanca Ľudovíta Kaníka na vydanie zákona o malom domácom podnikaní. Návrh zákona má tlač 1819, návrh na jeho pridelenie na prerokovanie výborom je v rozhodnutí č. 1824. Nech sa páči, pán poslanec, máte slovo, uveďte návrh zákona. (Rokovanie o návrhu poslanca Národnej rady Slovenskej republiky Ľudovíta Kaníka na vydanie zákona o malom domácom podnikaní , tlač 1819.)
Antal, Peter, poslanec NR SR (2016-12-06):
Ďakujem. Vážený pán predsedajúci, dovoľte, aby som pozval dnes na rokovanie výboru na 12. hodinu členov výboru pre pôdohospodárstvo a životné prostredie. Ďakujem.
Simon, Zsolt, poslanec NR SR (2013-09-05):
Ďakujem pekne. Vážený pán minister, musím povedať, že keď niekto robí politiku z toho, že ľudia na Slovensku čím ďalej, tým vo väčšej miere sú nezamestnaní, tak v tejto chvíli ste to práve vy a vláda Roberta Fica. Označiť Svetové ekonomické fórum, že to je zbieranie informácií kohosi, tak áno, je možné a je populistické. Ale to sú podnikateľské štruktúry, ktoré zbierajú informácie, či sú ochotné a chcú prísť podnikať na územie Slovenskej republiky a chcú vytvoriť pracovné miesta. Táto organizácia odkázala vám, že zmeny v Zákonníku práce, ktorým ste ho znepružnili, sú natoľko závažné, že nechcú prísť podnikať na Slovensko a vytvárať ďalšie pracovné miesta. Preto dávate vysoké investičné stimuly, aby ste zlý zákon, Zákonník práce, nahradili investičnými stimulmi a peniazmi daňových poplatníkov. Pýtam sa, nebolo by správne revidovať rozhodnutia Zákonníka práce a spružniť a platiť menej investičných stimulov? Ďakujem.
Ďurica, Ondrej, poslanec NR SR (2021-04-01):
Ďakujem za slovo, pán predsedajúci. Trochu nám tu vzbĺkli emócie, ale treba teda upozorniť objektívne, že tie emócie vyvolali práve koaliční poslanci svojím správaním pred rozpravou Milana Mazureka. Ja viem, že sa vám to zle počúva, a viem, že krútite hlavou, usmievate sa, ale keď budete hodnotiť ten jeho prejav a to, ako vy hovoríte, že koľko v ňom natáral, tak si skúste pozrieť reakcie ľudí a skúste niekedy načúvať hlasom ľudí, čo si oni myslia o celom núdzovom stave, o všetkom tom, čo tu dnes prerokúvame, a možno sa vrátite trochu na zem a možno sa aj poučíte a budete sa inšpirovať z toho, akým hlasom hovorí národ. Ja nebudem rozoberať to, čo povedal Milan Mazurek, lebo toho bolo povedaného dosť. On je jediný poslanec Národnej rady Slovenskej republiky, ktorý je schopný v jednej rozprave povedať toľko, čo povie iný poslanec v dvoch alebo v troch rozpravách. Ale skutočne, keď máte tú tendenciu a potrebu zosmiešňovať takýto prejav, tak si pozrite tie reakcie a pozrite si to, čo si myslí o vašej vláde, o vašom správaní, o vašich krokoch národ, čo si myslí Slovenská republika.
P. Paška, predseda NR SR: (2010-01-20):
(Hlasovanie.) 130 prítomných, 52 za, 52 proti, 26 sa zdržalo. Tento návrh sme neschválili. Pán spravodajca, takže teraz sme v treťom čítaní . Ešte raz sa pýtam, dámy a páni, či má niekto záujem vystúpiť v treťom čítaní. Nie. Vyhlasujem rozpravu za skončenú a budeme hlasovať o návrhu ako o celku.
Paška, Pavol, predseda NR SR (2013-10-23):
Hlasujeme. (Hlasovanie.) 139 prítomných, 98 za, 41 sa zdržalo. Návrh zákona do druhého čítania sme schválili. Ďalej.
Jurinová, Erika, poslankyňa NR SR (2016-09-13):
Pán predseda, ste sa vyfarbili. Váš prejav nebol ani čestný, ani odborný a už vôbec nie hrdý. Hrdo ste sa len pritom tvárili. Bol úbohý a povedali ste to na hanbu celej Národnej rady aj Slovenska. K Paškovi mali všetci rešpekt, bol, aký bol, ale mali z neho všetci rešpekt. Toto, čo ste tu predviedli, ste len potvrdili vaše obavy o to, že sa bojíte, že vám tu bude poslanec Matovič vykrikovať. Nič iné ste nepovedali. Potvrdili ste, že vám ide o to, zapchať ústa opozícii. Z toho jedného bodu, o ktorom ste rozprávali, ktorý máte v novele a s ktorým naozaj celý parlament súhlasí, mi je smutno, pretože nič iné ste nespomenuli. Keď som rozprávala vo svojom prejave, povedala som, že z tých bodov, ktoré ste pripravili, sú tri možno relevantné pre celú Národnú radu a sú vhodné pre celú Národnú radu. Ostatné sú na zapchatie úst opozícii. Chcete nám oklieštiť práva, práve ste to povedali v priamom prenose. Je mi veľmi ľúto, že Národná rada má vás ako predsedu, aj keď som vám dala hlas, najradšej by som ho zobrala. Ďakujem.
Zmajkovičová, Renáta, podpredsedníčka NR SR (2014-10-16):
Pán poslanec Susko.
Bugár, Béla, podpredseda NR SR (2019-09-12):
Vážené panie poslankyne, vážení páni poslanci, prosím, aby ste sa vrátili do rokovacieho priestoru, pristúpime k jednotlivým hlasovaniam. Ešte predtým aj procedurálny návrh, aj teda oznam, pani ministerka zdravotníctva písomne požiadala o preloženie vládneho návrhu novely zákona č. 576/2004 Z. z. o zdravotnej starostlivosti (tlač 1613) v prvom čítaní na nasledujúcu schôdzu. Je s tým všeobecný súhlas? (Súhlasná reakcia pléna.) Ďakujem pekne. Pani poslankyňa Antošová.
Šeliga, Juraj, podpredseda NR SR (2020-04-24):
Pán poslanec Pollák.
Ďuriš Nicholsonová, Lucia, podpredsedníčka NR SR (2018-05-24):
Pani poslankyňa Zemanová s reakciou.
Paška, Pavol predseda NR SR (2014-07-03):
(Hlasovanie.) 141 prítomných, 89 za, 1 proti, 51 sa zdržalo. Sme v treťom čítaní . Otváram rozpravu. Nie je o ňu záujem, vyhlasujem ju za skončenú.
Pellegrini, Peter, predseda vlády SR (2019-02-14):
Ďakujem veľmi pekne. Vážený pán predsedajúci, vážená Národná rada, vážení členovia vlády, dovoľte mi, aby som podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je na hodine otázok jej podpredseda vlády a minister financií Peter Kažimír, ktorého bude zastupovať pán minister zahraničných vecí a európskych záležitostí Miroslav Lajčák. Pani ministerku vnútra Denisu Sakovú zastúpi takisto pán minister zahraničných vecí a európskych záležitostí Miroslav Lajčák. Nie sú otázky na ministerku kultúry Ľubicu Laššákovú ani na pána ministra obrany Petra Gajdoša, ani na ministra hospodárstva Petra Žigu a takisto otázky nie sú položené ani na podpredsedu vlády pre investície a informatizáciu. Skončil som, pán predsedajúci.
Hrnčiar, Andrej, podpredseda NR SR (2018-09-13):
Pani poslankyňa Verešová.
Medvecký, Andrej, poslanec NR SR (2021-11-12):
... „RNA na DNA. Aj keď je to zriedkavá udalosť, nemožno vylúčiť jej prechod DNA na rodových buniek a jej prenos na ďalšie generácie. Zoči-voči nepredvídateľnej budúcnosti je pri takýchto hrozbách lepšie“ držať, „zdržať sa hromadného očkovania. Profesor Luc Montagnier.“ Dámy a páni, vidíte, že ani odborná verejnosť, doktori nie sú jedno, jednohlasne za hromadné očkovanie. Vy nám to tu stále dávate a jednoducho potom sa nečudujte, že sa ľudia nechcú dať zaočkovať, pretože sú tisíce a tisíce ľudí, ktorí buď už teraz po tej vakcíne, buď majú veľmi zlé, veľmi zlý zdravotný stav, alebo už zomreli. Poznám aj v okolí ľudí, alebo teda poznal som, ktorí po očkovaní zomreli. Neboli v žiadnych vašich tých číslach, ako sa vaša strana SaS stále oháňa. len číslami, číslami, číslami. Pretože pre vás sme len obyčajné čísla. To zase je pre vás fašistov rovné, pretože v Poľsku v jednom tábore ste tiež ľuďom dávali čísla, tak ako aj teraz ľudí prirovnávate k obyčajným číslam. Takže toto, čo som povedal, ďakujem za, ďakujem za slovo (smiech v sále), ktoré som vám mohol povedať. A poviem jeden slávny výrok známeho velikána: „Kto si myslí, že mu slobodu druhí vybojujú, ten si ju nie hoden.“ A preto vyzývam všetkých občanov Slovenska, 17. novembra príďte pred Národnú radu o 16.00 hod. a vyjadrite si svoj názor a ukážte tejto zapredanej vláde, ktorí si tu robia len posmešky, že vám to nie je jedno a za svoju slobodu budete bojovať. Ďakujem.
Heger, Eduard, poslanec NR SR (2018-10-18):
Ďakujem, Eugen, za doplnenie. Áno, ja som tak viac-menej v úvode len zhrnul kratučko, že tie dokumenty, ktoré vytvára, presne tento si zaslúži osobitné poďakovanie, pretože veľmi dobre odvedená práca, naozaj tá diskusia, ktorá bola aj v kuloároch o dôchodkoch a podobne. Musíme si uvedomiť jednu vec, že naozaj dôchodkom rozumie veľmi, ale veľmi málo ľudí na Slovensku, a myslím celému tomu komplexu a tým veciam, ktoré, to sú ako také malé kartičky, ktoré zrazu keď vytiahnete, sa vám zvalí celý domček z karát. A preto tým, že ste vypracovali tento dokument, tak sa ako keby ukázala, my sme mohli nazrieť to toho strojčeka tých hodiniek, vidieť tam tie kolieska, rozumieť, ktoré koliesko čo poháňa, a je to veľmi obohacujúce potom vedieť si urobiť názor na túto tému. Takže za to určite veľká vďaka. Ja pri tejto správe by som ešte chcel povedať, že ono sa dá táto téma využiť aj na to, aby sme hovorili o rozpočte, alebo však to svojím spôsobom súvisí, ale tak to si necháme na november, na to sa určite tešíme. A určite vás tu nebudeme zaťažovať, lebo však to budú aj trošku politické debaty. Zdravím týmto pána predsedu výboru, ktorý už mi opätoval pohľad. A ja chcem povedať, že, ešte raz to tak možno zdôrazniť, že je dôležité, aby sme si všetci uvedomili, že Rada pre rozpočtovú zodpovednosť má byť neutrálny orgán a naozaj neni štítom nikoho ani nijakým bičom na nikoho, že si odvádza veľmi neutrálnu prácu z hľadiska faktov. Toto si určite zachovajte a chcem teda vyzvať aj všetkých kolegov, ktorí tu sme v politike, aby sme to tak vnímali, aby sme nejakým spôsobom neadresovali akékoľvek útoky, ktoré, teraz ich je veľmi málo, ale postrehli sme v minulosti, že boli adresované. Ja si myslím, že naozaj táto rada si robí svoju prácu poctivo a neutrálne. A ak sa nám nepáčia jej výsledky, hold, to je okej, ale určite by to nemalo byť ako dôvod na to, aby sme voči nej útočili, lebo ich robí veľmi odborne.
V. Veteška, podpredseda NR SR: (2007-11-27):
Pani Košútová, nech sa páči. Pani poslankyňa nie je prítomná. Pán Jarjabek je prítomný. Nech sa páči, pán poslanec Jarjabek.
Ďuriš Nicholsonová, Lucia, podpredsedníčka NR SR (2016-12-08):
Vyhlasujem teraz všeobecnú rozpravu za skončenú. Chcem sa opýtať pána navrhovateľa, či chce vystúpiť záverečným slovom. Nech sa páči.
Hrnčiar, Andrej, podpredseda NR SR (2017-12-07):
O slovo požiadal pán minister. Nech sa páči.
Hrušovský, Pavol, predseda NR SR (2012-02-29):
Pán poslanec Janiš.
Blanár, Juraj, podpredseda NR SR (2022-05-25):
Pani poslankyňa Halgašová.
Rošková, Ľubica, poslankyňa NR SR (2012-10-17):
Ďakujem veľmi pekne. Vážená pani podpredsedníčka, vážený pán minister, milé kolegyne, kolegovia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov vystúpila v prvom čítaním k vládnemu návrhu zákona o fonde na podporu vzdelávania (tlač 228), prvé čítanie ako určená spravodajkyňa predsedom Výboru Národnej rady Slovenskej republiky pre vzdelávanie, vedu, mládež a šport a podala spravodajskú informáciu k tomuto návrhu zákona. Návrh zákona bol doručený poslancom Národnej rady v zákonnej lehote pred schôdzou Národnej rady. Predseda Národnej rady Slovenskej republiky rozhodnutím č. 225 z 28. septembra 2012 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajkyňu výboru vyplývajú z rokovacieho poriadku Národnej rady, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní, podľa § 74 ods. 1 zákona rokovacieho poriadku Národnej rady v súlade s návrhom predsedu Národnej rady odporúčam Národnej rade prideliť návrh zákona v druhom čítaní na prerokovanie: Ústavnoprávnemu výboru Národnej rady, výboru pre financie, rozpočet a výboru pre vzdelanie, vedu, mládež a šport. Za gestorský výbor navrhuje predseda Národnej rady určiť výbor pre vzdelanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, ďakujem, môžete otvoriť rozpravu.
Šeliga, Juraj, podpredseda NR SR (2020-11-04):
Poprosím. Pán poslanec, máte to spracované? (Reakcia z pléna.) Pán poslanec. Odovzdajte to, prosím, aj pánovi Osuskému, aby to vedel potom uviesť ako spravodajca na hlasovanie. Ďakujem. Vyhlasujem všeobecnú rozpravu za skončenú. Pýtam sa navrhovateľa a spravodajcu, či chcú zaujať stanovisko. Pán spravodajca nechce. Pán navrhovateľ, nech sa páči.
Beblavý, Miroslav, poslanec NR SR (2015-09-18):
Ďakujem pekne, pán predsedajúci. Vážené dámy, vážení páni, dovoľte mi vystúpiť v prvom čítaní k vládnemu návrhu zákona o úveroch na bývanie. Dovolím si začať trošku širšie. (Reakcie z pléna.) Ježiši... (Rečník sa obrátil k predsedajúcemu.) Ja sa veľmi ospravedlňujem. Tak... (Prerušenie vystúpenia predsedajúcim.)
P. Paška, predseda NR SR: (2008-03-27):
Preto sa pýtam, či sa chce niekto prihlásiť do rozpravy. Pán predseda Mečiar. Pani spravodajkyňa, poprosím vás, aby ste zaujali miesto.
Cigániková, Jana, poslankyňa NR SR (2020-06-05):
Ďakujem pekne, pán predsedajúci, dajte, prosím, hlasovať o tom, že Národná rada prerokuje vládny návrh zákona, ktorým sa menia a dopĺňajú niektoré zákony v súvislosti s mimoriadnymi opatreniami v súvislosti s COVID-19 (tlač 126), v skrátenom legislatívnom konaní.
Grendel, Gábor, podpredseda NR SR (2020-04-02):
Pán poslanec Jarjabek.
Figeľ, Ján, podpredseda NR SR (2013-10-28):
Ďakujem pekne. Chce sa k rozprave vyjadriť pán spravodajca? Nie je tomu tak. Ďakujem. Prerušujem rokovanie o tomto bode programu. Teraz budeme pokračovať v prerušenej rozprave o správe o štátnej politike k Slovákom žijúcich v zahraničí. Ide o tlač 693. Prosím, pána ministra zahraničných vecí a vicepremiéra Miroslava Lajčáka, aby zaujal miesto určené pre navrhovateľov. A takisto spoločného spravodajcu zo zahraničného výboru Juraja Drobu, aby zaujal miesto určené pre spravodajcov. Klid, klid. Do rozpravy je ešte písomne prihlásený pán poslanec Jozef Viskupič ako posledný. Nech sa páči, pán Viskupič, máte slovo.
I. Mikloš, poslanec: (2008-04-09):
A ak už hovoríte, že vám ide o obyčajných ľudí, váš predseda tvrdí opak, že obyčajných ľudí to nezaujíma, tak ale, ak vám ide a vašim poslancom o to, aby mali obyčajní ľudia právo na odpoveď, môžete to dokázať hlasovaním o pozmeňujúcom návrhu pána poslanca Lipšica. Že je nezmyslené tvrdenie o protiústavnosti, myslím, ukázal veľmi jasne aj on, aj ďalší a dokazujú to aj iné ďalšie zákony. Čo sa týka súvislostí, v ktorých posudzujeme tento návrh zákona, sú veľmi dôležité. O súvislostiach, v ktorých ho posudzujeme, svedčia najlepšie slová vášho predsedu. Váš predseda nazýva novinárov „mediálnymi kibicmi“, „duchovnými bezdomovcami“ alebo „prostitútkami“. Kontext, v ktorom o tomto zákone rokujeme, je dôležitý aj v tej súvislosti, že v nie v rokoch 1998 až 2006, keď sme vládli my, vyšli vybielené stránky. Vybielené stránky novín vyšli v roku 1995, 1997 a teraz až v roku 2008. A viete prečo vyšli? Pretože vy, tak ako predtým Mečiarova vláda, sa snažíte, pokúšate sa narúšať základné princípy, hodnoty a pravidlá hry. A keď už viacerí z vás majú v ústach SDKÚ ohľadom toho, čo sa deje v SDKÚ, tak je to presne naopak. V SDKÚ sa len vyvodzujú dôsledky z porušovania pravidiel hry. Pravidiel hry, ktoré sú normálne a bežné v každej demokratickej strane. Možno nie každá strana ich dôsledne vynucuje, ale my ich dôsledne vynucujeme. Je to o pravidlách hry.
Žiga, Peter, podpredseda NR SR (2024-02-27):
Poslanec Galko.
Bugár, Béla, podpredseda NR SR (2018-10-16):
Prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 138 poslancov, za 91, proti 6, zdržalo sa 41 poslancov. Otváram rozpravu v rámci tretieho čítania a zároveň konštatujem, že do rozpravy sa nikto nehlási, preto ju vyhlasujem za skončenú. Nech sa páči.
P. Paška, predseda NR SR: (2009-10-22):
(Hlasovanie.) 142 prítomných, 82 za, 50 proti, 9 sa zdržalo, 1 nehlasoval. Schválili sme návrh novely zákona č. 105/2004 Z. z. o spotrebnej dani z liehu. Pán predseda výboru Burian v druhom čítaní uvedie hlasovanie o vládnom návrhu zákona o orgánoch štátnej správy v oblasti daní a poplatkov, tlač 1192. (Hlasovanie o v ládnom návrhu zákona o orgánoch štátnej správy v oblasti daní a poplatkov a o zmene a doplnení niektorých zákonov.)
Dostál, Ondrej, poslanec NR SR (2016-04-21):
Ďakujem pani ministerke za objasnenie tohto termínu. Ja som tú Wikipédiu použil ako ilustráciu, pretože vychádzajúc z bežného významu tohto slovného spojenia, som začal teda uvažovať, že ako budeme kontrolovať ten planktón alebo tie baktérie, ktoré zvyčajne sú na začiatku toho potravinového reťazca. Takže ešte raz ďakujem za vysvetlenie.
Bugár, Béla, podpredseda NR SR (2011-12-08):
Ďakujem. Otváram rozpravu o tomto bode programu a pýtam sa, či sa hlási niekto ústne do rozpravy. Konštatujem, že nie. Vyhlasujem rozpravu za skončenú a zároveň prerušujem rokovanie o tomto bode programu. Nasledujúcim bodom programu je návrh Exportno-importnej banky Slovenskej republiky na rok 2012 . Návrh je pod číslom tlače 539. Teraz prosím pána podpredsedu vlády, ministra financií Ivana Mikloša, aby návrh rozpočtu odôvodnil. Nech sa páči.
B. Bugár, podpredseda NR SR: (2002-06-26):
Budeme pokračovať návrhom ročnej účtovnej závierky Fondu národného majetku Slovenskej republiky za rok 2001. Materiál ste dostali ako tlač 1572, spoločnú správu výborov ako tlač 1572a. Súčasťou spoločnej správy je aj návrh uznesenia Národnej rady. Prosím znovu pána prezidenta Prezídia Fondu národného majetku Slovenskej republiky pána Jozefa Kojdu, aby návrh uviedol. Nech sa páči. J. Kojda, prezident Prezídia Fondu národného majetku SR: Ďakujem veľmi pekne. V zmysle ods. 3 § 32 zákona o veľkej privatizácii predkladám ročnú účtovnú závierku Fondu národného majetku za rok 2001. Ročná účtovná závierka opäť vychádza z auditu, ktorý robila firma De loitte and Touche, a veľmi presne popisuje finančné hospodárenie Fondu národného majetku nielen vo vzťahu k štátnemu rozpočtu a k jednotlivým rezortom, ale aj k takzvanému malému rozpočtu Fondu národného majetku, to znamená k našim prevádzkovým nákladom. Ak dovolíte, ja uvediem opäť niekoľko čísiel, ktoré budú charakterizovať prevádzkové náklady a hospodárenie fondu za rok 2001. Celkové náklady fondu schválil parlament, pričom boli rozdelené na prevádzkové a investičné náklady. Investičné náklady boli plánované vo výške 6,9 milióna korún, skutočné čerpanie bolo 6,8 milióna korún, to znamená Fond národného majetku ušetril 2,3 % z týchto nákladov. Prevádzkové náklady boli schválené vo výške 120 miliónov korún, skutočné čerpanie bolo 108 miliónov korún. Úspora presiahla 11,5 milióna, čo je viac ako 10 % plánovaných nákladov. Celková úspora teda dosiahla 11,7 milióna korún, v percentuálnom vyjadrení je to 9 % z celkovo schváleného rozpočtu, a osobne si myslím a vyjadrujem názor, že z pohľadu subjektov, ktoré spadajú pod verejné financie, je to veľmi dobrý výsledok. Opäť audit, ktorý robila firma De loitte and Touche, skonštatoval, že hospodárenie fondu bolo vyrovnané, účtovníctvo bolo vedené správne a námietky, ktoré sa týkajú hospodárenia Fondu národného majetku, sú jednoznačne orientované do jednej oblasti, a tá sa týka finančného plánovania z pohľadu strednodobého a dlhodobého, a opätovne bolo konštatované, že Fond národného majetku dnes nie je schopný viesť dlhodobé finančné plánovanie z legislatívnych dôvodov. Jednoducho, pokiaľ parlament schváli rozpočet a pri schvaľovaní rozpočtu navýši požiadavky, to isté môže urobiť vláda, Fond národného majetku musí takto schválený rozpočet plniť aj za cenu toho, že by sa zadlžoval. Na záver si ešte dovolím konštatovať, že Fond národného majetku nemá žiadne záväzky, ktoré by boli po splatnosti, riadne a včas plní všetky záväzky predovšetkým voči bankám a minulý rok poskytol do verejných financií takmer 25 miliárd korún nad rámec splatených dlhopisov fyzickým osobám. Pán predsedajúci, ďakujem veľmi pekne.
Grendel, Gábor, podpredseda NR SR (2020-06-09):
Pán poslanec Kotleba.
M. Číž, podpredseda NR SR: (2007-06-19):
(Hlasovanie.) Prítomných 143 poslancov, za 81 poslancov, proti 34 poslancov, zdržalo sa 28 poslancov. Konštatujem, že Národná rada sa uzniesla, že prerokuje tento návrh zákona v druhom čítaní.
Hreha, Štefan, poslanec NR SR (2012-10-23):
Vážený pán predseda, v rozprave nevystúpil žiaden poslanec. Preto odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu hlasovať.